**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.362/11  (prot. Nr.11, 28.§) |

Par zemes vienību daļu Liepājā nomas

tiesības izsoles noteikumiem elektrouzlādes

staciju ierīkošanai (1. lote)

Lai Liepājā veicinātu videi draudzīgu transportlīdzekļu izmantošanu, nepieciešams palielināt elektromobiļu uzlādes staciju tīklu, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu un 6.5 pantu, Ministru kabineta 2018. gada 19. jūnija noteikumiem Nr.350 "Publiskas personas zemes nomas un apbūves tiesības noteikumi" 28., 32. un 40. punktu, nekustamā īpašuma vērtētāja (sertifikāts Nr.60) Jāņa Rīdūža 2023. gada 12. septembra atskaitēm par nomas maksas noteikšanu un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības domes 2023. gada 19. oktobra noteikumus Nr.49 "Liepājas valstspilsētas pašvaldības nekustamo īpašumu – zemes vienību daļu – nomas tiesības izsoles noteikumi elektrouzlādes staciju ierīkošanai (1. lote)".

2. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1. punktā minēto zemes vienību daļu zemes nomas tiesības izsoli.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, Sabiedrisko attiecību un mārketinga daļai, Liepājas pārstāvniecībai Rīgā | |